Irinel Columbeanu scapă de problemele cu banii. Se poate bucura de pensie
- Iulia Moraru
- 21 mai 2024, 11:21
Irinel Columbeanu a ajuns la sapă de lemn în ultimii ani, iar acum e internat într-un azil pentru care nu a avut nici măcar bani să plătească. Cu toate acestea, problemele financiare ar putea lua sfârșit pentru fostul milionar, datorită unei decizii recente a instanței.
Mai exact, Fiscul l-a acționat în judecată pe Irinel, cerându-i să dea socoteală în fața legii pentru falimentul unei societăți comerciale. În cele din urmă, instanța a respins cererea depusă de ANAF.
Irinel Columbeanu se poate bucura de pensie
Prin urmare, judecătorii au stabilit că fostul milionar nu poartă vina pentru problemele financiare care au dus la faliment.
Așadar, Irinel Columbeanu a scăpat de poprirea pe pensie, de care poate acum beneficia fără griji. Banii se vor duce însă toți la azilul în care stă, numai că, suma nu poate acoperi complet costurile de cazare.
„Respinge acţiunea formulată de reclamantul DIRECŢIA GENERALĂ DE IMPOZITE ŞI TAXE LOCALE SECTOR 1 BUCUREŞTI în contradictoriu cu pârâtul COLUMBEANU ADRIAN IRINEL, ca nefondată. Cu drept de apel în șapte zile de la comunicare ce va fi depus la Tribunalul Bucureşti Secţia a VII-a civilă”, este decizia instanței.
Pensia lui Irinel Columbeanu nu este însă deloc mare, ea ajungând la o sumă de 2.000 de lei.
Asta în condițiile în care acum câțiva ani, fostul milionar din Izvorani se lăuda că are o avere ce se ridică la 150 de milioane de euro.
Datorii la furnizorul de energie
Totodată, Irinel Columbeanu a fost convocat în legătură cu un alt dosar, referitor la datoriile sale către furnizorul de energie electrică.
Pentru a rezolva această problemă, fostul milionar a achitat facturile, ceea ce a determinat magistrații să închidă dosarul.
„Respinge cererea, ca rămasă fără obiect. Obligă pârâtul la plata către reclamantă a sumei de 42,02 lei, cu titlu de cheltuieli de judecată. Executorie de drept”.